LidanRubinov/Halacha-QA huggingface dataset:
שאלה: תולעים באספרגוס משומר: האם מצוי? צריך בדיקה? מדובר על אספרגוס לבן. מצאתי הודעה מהרבנות הראשית מלפני כ-10 שנים שלא צריך בדיקה וניקוי.
תשובה: אספרגוס רגיל מוחזק נגוע ולא ניתן לבדוק אותו. אספרגוס לבן הוא אספרגוס רגיל מקולף לגמרי, כך שנשאר רק המקל. והוא מוחזק נקי.
שאלה: שיבולת שועל: האם יש צורך בכשרות מהודרת לשיבולת שועל (לאדם המשתדל לאכול מהדרין)?
תשובה: רק לבדוק שהוא "ללא חשש חדש".
שאלה: חלב סויה: ברשימת המומלצים של כושרות, לא מופיע בד"ץ בית יוסף על מוצרי גלם. האם ראוי להימנע מלצרוך חלב סויה בהשגחה זו למי שמקפיד על רמת כשרות מהודרת?
תשובה: אין לנו מידע מדויק על מוצר זה. אנו ממליצים באופן כללי. ויתכן שהוא כן מתאים לצורכי מהדרין, אבל זה דבר שקשה מאד לבדוק אותו. נוסף על כך אין שום אפשרות מעשית לברר על אלפי המוצרים המיובאים לארץ עם כל מיני הכשרים שונים.
שאלה: אוכל בשירותים: בבית של אמא שלי יש ארון גדול ומכונת כביסה.בחדר הזה היא שמה בקבוקי שתיה,קמח וכו.ויש לו דלת.אך הוא נמצא עם השירותים.כשרוצים להביא משהו מהחדרון הזה נכנסים לשירותים ולחדרון.שאלתי האם זה ר שעוברים עם בקבוקים קמח דרך חדר השירותים והמקלחת?.
תשובה: ראוי לאכסן את האוכל במקום אחר. יש להחמיר לכתחלה שלא להכניס אוכלים ומשקים לבית הכסא אפילו הם צרורים וחתומים בקופסא סגורה, ולכן אין להצניע קופסאות מאכל סגורים בחדר השירותים. אבל בדיעבד יש להתירם אפילו אין בהם הפסד מרובה. ואם יש לו בכיס בגדו אוכלים, ורוצה להכנס לבית הכסא, אם אין לו מקום להניחם, מותר להכנס בהם לבית הכסא. ואוכלים שאינם מחופים שהוכנסו לבית הכסא, כגון פירות, נכון לרוחצם ג  פעמים, ואם אי אפשר מותרים בדיעבד. וממדת חסידות טוב שלא לאוכלם. שארית יוסף ח"א עמוד ל. ע"פ המבואר בשו"ת לב חיים ח"א סי  סו, ויביע אומר ח"ג חאו"ח סי  א  אות ו, וח"ד או"ח סי  ה  אות ג. מתוך ילקוט יוסף
שאלה: שם לבן זכר: ברצוני לדעת אם יותאי זה שם טוב לבן?
תשובה: 1. אם הכוונה לשם  יוחאי  - שפרושו הא-ל חי - זה שם נפלא, כך נקרא אביו של התנא רבי שמעון. 2. אם הכוונה לשם  יותאי  באות - ת, אין לי מושג, מעולם לא שמעתי על השם הזה.
שאלה: סליחה: ערב טוב הרב לאחרונה עשיתי מעשה שפגע בבורא עולם, מעשה שידעתי כשאעשה אותו זה יפגע בבורא עולם, ביקשתי מבורא עולם סליחה, התוודיתי על מעשיי, אך אני מרגיש שזה עדיין לא ר, האם יש עוד דרכים שבורא עולם יוכל לחמול עליי? והמשך יום נעים.
תשובה: ב"ה, אם אדם חטא הוא לא פגע בבורא עולם - אי אפשר לפגוע בו - אלא החוטא פוגע בעצמו, אם עשית תשובה, כלומר הפסקת את המעשה התודת וקבלת על עצמך לא להמשיך באותו מעשה - אז נמחל לך, ואתה לא צריך ליסר את עצמך יותר מדי, הקב"ה הוא מלך מוחל וסולח למי ששב בתשובה. דני ארגמן
שאלה: הלכה: 1.האם גם כשרק מברכים (על אוכל או שתייה), חובה לפנות לכיוון ירושלים? 2.למה מתפללים לכיוון ירושלים? 3.האם מותר לבן אדם להתקלח בזמן שהוא עונד שרשרת ספיר?
תשובה: א. החובה לפנות לירושלים היא רק בתפילת עמידה. ב. השראת השכינה האלוקית היא "במקום אשר יבחר ד" - ירושלים  הגמרא אומרת על הפסוק "והתפללו אליך דרך ארצם" מלמד שצריך להתפלל דרך המקום המיוחד הזה. ג. למה שיהיה אסור להתקלח כך?
שאלה: תמיכה בלומדי התורה: לכבוד הרב. רציתי לשאול שאלה שמטרידה אותי כבר כמה ימים. הבנתי שבימים האחרונים יצאה לפועל ההחלטה בקיצוץ התקצוב לישיבות. לישיבות אני לא דואג.סמוך ובטוח אני על הבטחת התורה -"כי לא תשכח מפי זרעו". אך מה שמטריד אותי זה משהו אחר. עד עכשיו כלל הציבור והמדינה היתה שותפה בהחזקת התורה.בדברי ח יש דברים נשגבים ע"ז.וע"י תקצוב משמעותי לש מוסדות התורה לכלל הציבור היתה שותפות בתורה. יוצא שכיום,בעצם הופקע הדבר הזה,ח"ו והמדינה הפסיקה להיות שותף משמעותי תבורה. האם זה הסתכלות נכונה? אשמח מאוד שכבוד הרב ירגיע אותי.
תשובה: המציאות של קיצוץ בתקציב הישיבות היא אכן משמעותית מאוד. היא משמעותית גם לגבי הישיבות, ויש מה לדאוג להן (אם כי אתה צודק שהתורה לא תשכח מפי זרעו, אולם היא עלולה מאוד להצטמצם חס ו ), וכמובן היא גם משמעותית למדינת ישראל. לפני שנים רבות כתבתי מאמר בעתון הארץ על שבחה של מדינת ישראל שהיא תומכת בתלמוד תורה, ושחלק מתקציבה מופנה לשם, וחבל מאוד שהמדינה לא ממשיכה בכיוון העקרוני הזה בהיקף הראוי. אולם אל תעבור לקיצוניות ההפוכה. המדינה עדיין משתתפת בתקציב תלמוד תורה. לא זו בלבד, אלא שהמדינה כמדינה מצפה גם לכך שעולם תלמוד התורה ישתלב גם בנשיאת העול של קיומה של החברה   הן בביטחון והן בכלכלה. לו לא היה כל צד מתחפר בעמדתו אלא היינו מגיעים לשיח אמיתי בין הצדדים השונים   אני בטוח שהיינו מגיעים למצב הרבה יותר טוב משל היום. סוף מעשה במחשבה תחילה.
שאלה: אתר כיפה: באתר כיפה יש תמונות לא צנועות של נשים. למשל תמונה של חתן וכלה בפרסומת באתר כשהכלה לא צנועה כלל. אני חושבת שבאתר כל כך טוב ואיכותי כמו כיפה כדאי לסנן דברים מסוימים. מעבר לבעיית הצניעות שזה יוצר אני חושבת שזה גם חילול ד. פניתי לרב בתקוה שביכולת הרב לשנות משהו בהתנהלות האתר. ויישר כוח
תשובה: מניסיוני למדתי כי ביקורות צניעות שונות אינן מביאות ברכה אלא בדיוק את ההפך הגמור. מוטב אפוא להחליט או שלא נכנסים לאתר מסוים שלא מקפיד דיו, או שמתעלמים מהנושא, ולא נכנסים לדיונים האם אכן מדובר בחוסר צניעות או לא. אפשר כמובן לפנות למנהלי האתר ולהציע להם את התיקון הנ"ל.
שאלה: איך מתחילים ללמוד תורה: אשמח עם מישהו יוכל להגיד לי איך לומדים תורה מאיפה מתחילים?
תשובה: האם אתה יכול לכתוב כמה מילים על עצמך - בן כמה אתה, באיזו מסגרת של חיים, מה אתה כבר למדת בתורה וכדו. אוכל לענות אז יותר טוב.
שאלה: פחדים מנישואין: לרב אני בחורה בתקופת השידוכים, לצערי בתקופה האחרונה אני סובלת מפחדים. פחדים אלו הגיעו כתוצאה מכך שיש לאימי שתחי אחות, שלא על אף אחד מעמ"י בעלה בגד בה, אותה דודה קרובה אלינו מאוד, על כן היא מצאה אצלנו אוזן קשבת לפרוק את מועקתה ואת כל הצער שעברה. אני אישית הייתי יושבת ומקשיבה לה שעות, כדי שתוכל פשוט לפרוק את צרתה ואת כל הקושי שהיתה נתונה בו בעת המשבר, אך לצערי הרב דבר זה לא היטיב עימי כלל, מאז,אני נתונה בפחדים נוראיים!! אני מתחילה לפחד להתחתן ולתת אמון במישהו, לפני זה הכל היה רגיל ופתאום אחרי מה ששמעתי שאותה דודה עברה פשוט נכנסו בי פחדים. כבוד הרב מה עליי לעשות כדי לשכוח את כל מה ששמעתי ולהתחיל לחשוב חיובי? אני רוצה להקים בית נאמן בישראל לבניין עדי עד בעז"ה ובלי שמחשבות אלו יטרידו אותי יותר. אשמח אם הרב ייתן לי עצה או חיזוק מהתורה הקדושה או דברי ח כדי שאוכל למצוא מרגוע לנפשי. לרב!
תשובה: ולוואי וידעתי איך לטפל בפחדים. אלא שאיני יודע. אני יודע לומר רק את זאת: מה שאת חווה הוא התמקדות בחלק הלא-טוב שלעתים מופיע בעולם הנישואין. אף אחד לא יכול להבטיח שאכן מציאות כזו לא תתחולל. אולם הטעות היא להתמקד בפחד שמא זה מה שיקרה ביניכם, ולהתעלם מהעובדה שאצל רוב ענק ומוחלט של הזוגות הנישאים לא זה מה שקורה, אלא להפך: קשר ונאמנות וקדושה וטהרה ושמחה לאורך חיי הנישואין. לעתים יותרץ לעתים פחות. ואפשר אפוא ללכת בדרך אחרת מזו שאת הולכת בה. דרך שבה בונים את הקשר עם בן הזוג, ויוצרים כנות ואמון ופתיחות, וחשים שניתן לתת בו אמון, ולאור זה להקים בית בישראל. הקמת הבית תבוא גם אם אין וודאות, בשל העובדה שיצרתם יחסים טובים ופתוחים ביניכם, והחלטת לדבוק באפשרות הפשוטה ביותר והסבירה ביותר שאכן תהיו נאמנים אחד לשני. האם את יכולה ללכת בדרך זו? או שיש לברר עוד. והרבה הצלחה
שאלה: טלית: יש לי שתי שאלות:1.האם מותר ללבוש טלית קטן על הגוף או שחיב גופיה מתחת? 2. הרב יכול להמליץ לי על ספר שמסביר על הכוונות בתפילה וכיצד מכוונים בתפילה?
תשובה: 1. לא חייבים גופיה מתחת 2. לא מכיר ספר כזה, לטעמי העיקר זה להתכוון לפירוש המילים, לשם כך אפשר להיעזר בסידור רינת ישראל
שאלה: אלול - מאיפה מתחילים?: לצערי מראש חודש אלול עד עכשיו לא התכוננתי כלל, לא עשיתי חשבון נפש ולא אפילו קצת תשובה כמו שהייתי צריכה. אפשר להגיד שדחיתי את הרגע ואני מרגישה לגבי זה מאוד לא טוב. איך אפשר להתחיל עכשיו, שאוטוטו אלול מסתיים בסליחות ובחשבון נפש? במה אתה מציע לי להתחיל?
תשובה: בכל יום בתפילה, אומרים  תחנון  שמתחיל בווידוי: "אשמנו - בגדנו - גזלנו - דברנו דופי - העוינו - והרשענו - זדנו - חמסנו." אומרים זאת גם בשחרית - בבקר, גם בצהרים - במנחה. מכאן שבכל רגע נתון אפשר להתחיל מחדש. ברגע שאת מרגישה רצון לתקן - תתחילי לתקן. גם אם יעברו אלול ותשרי, ורק בחשוון תתעוררי - אז תתחילי בחשון. יש סיפור חסידי מפורסם על צדיק שנכנס לסנדלר בשעת לילה מאוחרת וראה אותו רכון על הנעליים ושקוע בתיקון. שאל אותו:  כל כך מאוחר ואתה עם הנעליים? השיב הסנדלר:  כל עוד הנר דולק אפשר לתקן. מאז היה רגיל אותו צדיק לומר: "כל עוד הנר (הנשמה שבתוכנו) דולק, אפשר לתקן". באשר לשאלה  במה להתחיל? כאן צריך ללמוד מהרמב"ם. בספרו ההלכתי  משנה תורה  כתב הרמב"ם את הלכות תשובה. אלו עשרה פרקים שמרכזים את כל נושאי התשובה. מי שלומד פרקים אלו נוכח שהם מתחילים בדברים פשוטים וקלים להבנה וליישום. ככל שמתקדמים בפרקים, הנושאים הופכים יותר נשגבים, יותר קשים להבנה ובודאי קשים ליישום. הרמב"ם סדר את הפרקים על פי העקרון של: "מן הקל אל הכבד". הרמב"ם מעונין שלא רק נלמד את הדברים אלא נישם אותם בפועל, לכן הוא מתחיל בקל ומתקדם אט אט אל הכבד יותר. אנחנו יודעים שבכל דבר שדורש מאמץ ועמל צריך להציע תחילה את הדברים הקלים, ככל שמתקדמים גם הדרישות גוברות. כך כשלומדים מתמטיקה וכך שמתאמנים בספורט. מכאן תשובה לשאלתך: תתחילי במה שאת יכולה להצליח. ההצלחה תתן לך כוחות להמשיך ולהתגבר על דברים קשים יותר. כך תתקדמי עוד ועוד - בלי גבול. אל תחפשי את החטאים הגדולים שלך ואת התיקונים שיהפכו אותך לאדם אחר. להיפך, תמצאי דברים שאת מאמינה שאותם את יכולה לשנות, דברים שיש לך הכוח להתקדם בהם - בכך תתחילי. את כל הכוחות שיש לך, תשקיעי בהתעקשות על התיקון הזה. אל תחפשי שום דבר חדש ולא דבר נוסף. רק אחרי שתרגישי עצמך יציבה במקום החדש, תדעי שאת נמצאת במקום החדש בלי צורך בכוחות, בלי להשקיע אנרגיה. אז תדעי שאת יכולה לאסוף את כוחותיך למשימה חדשה. שנה טובה!
שאלה: סליחה: האם מבחינה הלכתית אני אמוורה להתפייס עם חברה מאוד טובה שלי שלפני שנה נפרדנו בגלל סיפור לא נעים שהיה לה וזה גרם לה למשבר משום שהייתי מאוד מעורבת בסיפור ומאז היא מתביישת ולא מוכנה להסתכל עלי. במשך השנה יצא לי לדבר איתה על זה ולבקש סליחה אבל אנחנו עדיין לא מדברות כאשר אנחנו נפגשות.
תשובה: ב"ה, את לא חייבת להיות חברה שלה, את לא חייבת לדבר איתה, כיוון שאת לא עושה זאת מתוך שנאה, כמובן אם פגעת בה לפני הפרידה צריך לבקש סליחה, ואת זה כבר עשית. דני ארגמן
שאלה: צום ביום כיפור בתחילת ההריון: ביום כיפור הקרוב בע"ה אני אהיה בשבוע 10. נכון לעכשיו אני סובלת מבחילות קשות ביותר שמלוות בעליות חום וסחרחורות. הדבר היחיד שאני יכולה לאכול זה פחממות וגם זה בכמויות קטנות כל כמה דקות, אך אני שותה הרבה מים עם לימון כדי להקל. אני ממש לא יודעת איך אני הולכת לעבור את יום כיפור במצב זה. מה עליי לעשות? בטח אני לא יחידה שחווה הריון כזה. מראש על התשובה,
תשובה: להלן תשובה של רב - רופא הרב ד"ר מרדכי הלפרין ממכון שלזינגר עליך להתחיל את הצום כרגיל, ולהקפיד לשהות במקום ממוזג, ולהמנע ממאמץ (לא ללכת לבית הכנסת). אבל ברגע בו את מרגישה סחרחורת או הרגשת התעלפות או רעידות בגוף, עליך להתחיל לשתות נוזל מזין (כמו מיץ ענבים טהור או מהול) בכמויות של 40 סמ"ק כל 9 דק  עד שתחושות הסחרחורת, ההתעלפות או הרעידות חולפות. כנ"ל אם את מרגישה כאבי ראש חזקים מאד. אם ההרגשה הרעה לא חולפת תוך זמן סביר תוכלי להוריד את זמן ההמתנה בין מנה למנה ל-4 דקות ואפילו ל-2 דקות.
שאלה: בדיקת מזוזות: ויישר כוח שאלה לי בנושא מזוזות. מזה זמן אני ומשפחתי מצויים בתקופה לא כ"כ טובה מכל מיני בחינות - פרנסה, בריאות ועוד. החלטתי לבדוק מזוזות בבית וגיליתי : 1. שמתוך שמונה פתחים, רק על 3 קיימת מזוזה. א. האם על פתח בקצה מסדרון צריך לשים מזוזה? ב. האם על פתח של חדר מעבר שמוביל ליציאה לחצר וגם משמש כחדר ארונות 2יש לשים מזוזה? 2.מבדיקה שעשיתי לשלוש מזוזות הקיימות ראיתי הבדלים במילים. למשל : לטוטפת מול לטטפת, מזוזות מול מזזת מול מזזות, השאלה מה נכון? או שכולם ר? ( כתיב חסר וכתיב מלא ). 3. בנוסף בחלק האחורי של המזוזה יש כיתוב : " כוזו במוכסז כוזו " : א. מה משמעות הכיתוב הזה? ב. הכיתוב הזה מופיע הפוך ( צריך להפוך את הקלף )- האם כך זה צריך להיות? 4. היכן ניתן לקנות מזוזות כשרות במחירים מסו ים יותר ממה שמוכרים בד"כ? יש דבר כזה?
תשובה: 1. כל פתח שדרכו עוברים אנשים צריך מזוזה, מלבד בחדר השרותים. 2. המילים הם לפי הכתוב בתורה - תפתח תנ"ך ותשווה לדרך שהפרשיות כתובות בתנ"ך. כל אות חסרה פוסלת את המזוזה. יש עוד דברים שפוסלים לכן כדאי למסור לבדיקה מקצועית. מזוזה כמובן נכתבת על קלף בדיו מיוחדת. 3. הביטוי הזה נכתב מהצד החיצוני כנגד הכתוב בפנים: ד  אלוקינו ד  (אחד). 4. אני מניח שחסידות חב"ד יכולה לסייע, יש להם אהבת ישראל רבה. עיין בערך  מזוזה  בויקיפדיה ותשכיל.
שאלה: זמן אמירת סליחות: בבית הכנסת שלנו התעוררה שאלה לגבי זמן אמירת סליחות (אשכנזים) במוצ"ש הקרוב. כל שנה נהגנו להתכנס ברוב עם בשעה 23:00. השנה התעורר קונפליקט האם לקיים מניין אחד ברוב עם כבכל שנה בשעה 23:00 או לפצל את הקהילה ולקיים מניין נוסף אחרי חצות למעוניינים בכך. אשמח לשמוע את דעת רבני בית-הלל בסוגיה. ב ובברכת שנה טובה!
תשובה: אם יש לקהילה רב או הנהגה כלשהי, רק הם יכולים לקבוע בסוגיות אלו, המשתנות מקהילה לקהילה. כיוון שאמירת סליחות קודם חצות מותרת רק בדוחק רב, ראוי בעיני לעודד ולאפשר למהדרין אמירת סליחות אחר חצות. העיקרון של "ברוב עם" הוא חשוב מאד, אבל יותר לאירועים של שמחה והדר, ואולי מעט פחות לסליחות. זה מאפשר להשמיע קול אחר של החמרה והידור בדינים (לא כקביעה קהילתית אלא כהחלטה אישית) ובפרט לקראת ימי הדין (התשובה התקבלה מהרב שלמה הכט) רבני ורבניות בית הלל עונים לשו"ת גם בפייסבוק -
שאלה: הלכה: אני בשנת אבל מה לעשות כשחברים שומעים שירים יש מצבים שאני יכול לצאת ויש שלא
תשובה: במהלך שנת האבלות אסור לאבל לשמוע מוזיקה להנאתו. אם אדם אחר שומע מוזיקה ליד האבל, כגון בנסיעה או במקום העבודה, מותר לאבל להיות במקום כל עוד הוא אינו מתכוון ליהנות מהמוזיקה. במקרה זה האבל גם אינו צריך לבקש להפסיק את המוזיקה. מקורות: נטעי גבריאל אבלות ב פרק יד סעיף ו עיין
שאלה: לצאת עם בחורה לא שמורה.: לאחרונה התחלתי קשר עם בחורה דתייה לפני כשנה פרקה את עולה מעליה מכל הבחינות. היא כרגע בתהליך של תשובה. לפני מספר ימים ישבנו לשיחה רצינית והיא סיפרה שהיא קיימה יחסים עם מספר גברים מספר פעמים והיא ממש מצטערת על זה והיא טוענת שהיא השתנתה לגמרי והיא תעשה הכל כדי להוכיח לי. שתבין כבוד הרב אני בוגר ישיבת הסדר עם רקע תורני חזק מאוד שמרתי כל חיי נגיעה ודווקא איתה ביוזמתה נפלתי בשמירת נגיעה. לאחר מכן הצטערתי נורא ואמרתי לה במפורש שאם קורה שוב פעם דבר שכזה אני מפסיק את הקשר.היא טוענת שקשה לה בגלל העבר שלה אבל היא באמת עכשיו תשתדל ולא תעשה טעיות נוספות. השאלה שלי עד כמה בחורה שכזאת יכולה להיות יציבה ושקולה.אני לא רוצה שהיא תשנה כל פעם את דעתה מה שיגרום לי לחוסר וודאות ויציבות.אני יודע שאם אני ממשיך את הקשר הזה הוא יוביל בסופו של דבר לחתונה אבל איך אני מתעלם מעבר האפל שלה וממשיך את הקשר הזה. או שמא אני צריך להפסיק במיידי את הקשר למרות שבירת הלב שתהיה לי ולה. אני מצטער על חוסר הסדר אני מקווה שבעיקרון זה מובן.יש לי עוד המון שאלות ואין לי את מי לשאול.
תשובה: דווקא בימים מיוחדים אלה אנו יכולים לדעת איך להתנהל במצב המורכב והמסובך הזה. שערי תיקון לא ננעלו   אבל צריך להיות משוכנעים שאכן נכנסים בשערי התיקון. התמודדות עם העבר אפשרית   אולם צריך להחליט שרוצים להתמודד עם העבר. מי שנפלה   אינה פסולת חיתון, אולם צריך לבנות מחדש את האמון. ולפיכך, הולכים לאט לאט. אין לנו מד תשובה מדויק, אלא יכולת לבחון דברים לאורך זמן. לכן, צריך להכריע שזה ייקח זמן ביניכם. במהלך הפגישות שלכם תוכלו לקרוא האחד את השני טוב יותר, ולדעת האם באמת היא נמצאת במקום אחר עתה, וגם אתה נמצא במקום שיכול להוציא מעצמך וממנה את הטוב ביותר   ואז לדעת האם הקשר הזה מקדם אתכם או חס ו מסיג אתכם לאחור. האם אתה יכול ללכת בדרך זו?
שאלה: אבל: אבא שלי נפטר לפני כמה חודשים ואני נורא עצוב לפעמים אני בוכה כשאני שומע שירים לרוב זה לא משנה איזה שירים) וגם החיים שלי קשים נכשלתי בשני בגריות ואני מאוד עצוב איך אפשר להתעודד
תשובה: אל תבהל מהעצבות. אבא שלך נפטר, זו סיבה טובה מאוד להיות עצוב (אם לא היית עצוב זה היה מוזר). כאשר אתה עצוב, גם אם אתה בוכה, אל תתנגד ואל תבהל. הלב שלך צריך את זה - תן לו את זה. כאשר קורים דברים עצובים אנחנו צריכים להיות עצובים עליהם, זה מה שהלב צריך, עלינו לאפשר לו זאת. ההלכה קבעה שעל הורים שנפטרו מתאבלים שנה שלימה, מפני שצריך את הזמן הזה כדי להרגע ולהשלים עם האבדה הקשה. בעוד מספר חודשים תרגיש שהעצבות פוחתת ומתרחקת, היא לא תעלם אבל תטריד פחות ותשפיע פחות. כמובן אסור לשקוע בתוך העצבות ולהיות רק עצוב. הדרך להוציא את העצבות, להביא את עצמך לדברים אחרים - כך העצבות תפחת. אל תנסה להיות שמח בכוח - זה לא מתאים לתקופה הזאת, זה לא נכון מבחינה הלכתית וזה גם לא יעזור. תנסה להתמלא בדברים אחרים שיהיו מעניינים ויעסיקו אותך: הכי טוב - חברים טובים ומשפחה קרובה: להיות אתם, לשוחח אתם, לשתף אותם במה שעובר עליך. גם עשיה חברתית מעודדת ומשכיחה את הצרות: תנועת נוער, התנדבות, טיולים עם חברים. לימוד של דברים מעניינים מסלק מחשבות רעות. לימוד תורה או לימוד של דברים אחרים שאתה אוהב ללמוד! מעל הכל, לפני הכל ואחרי הכל - תפילה! הקב"ה מנחם את כל האבלים. בכל התפילות שלך תתפלל ותבקש להתעודד, להתחזק ולהתגבר. כאשר העצבות מתגברת - קח ספר תהילים, יש לו כוח עצום. שנה טובה ומתוקה!
שאלה: כשרות בספרד: האם יש אפשרות לאכול לחם מקומי בספרד? האם מותר לאכול תפו"א או ביצים קשות שנתבשלו במלון בכלי טרף? האם מותר לאכול בספרד גרנולה שמוגשת במלון? איזה אוכל אפשרי לאכול במלון בספרד-יוגורט משהו אחר? משפחת רז
תשובה: באופן עקרוני אסור לאכול כל דבר שאין עליו ציון כשרות. אולם בחו"ל גידולי הקרקע פטורים מתרומות ומעשרות וכל ספק ערלה מותר. אמנם ישנם בעיות אפשריות כדלהלן: בישולי עכו"ם חלב עכו"ם חרקים חומרים לא כשרים-למשל שמן מין החי(על זה הם בטוח לא מקפידים) יין נסך (דבר שיש אפילו בחומץ ובעוד הרבה מוצרי גלם) ביצים עם דם חדש כלים הבלועים בבישולי עכו"ם אסורים בשימוש. ובוודאי שכך הדין גם לכלים הבלועים בטריפות ונבילות אין לנו ידיעה ברורה לגבי הלחם וצריך להתייעץ עם רב אורתודוקסי על כל סוג של לחם מקומי.
שאלה: שאלות על תפילה: יש כמה דברים שלא מובנים לי בעת אמירת סליחות אז קיבצתי אותם ועוד כמה שאלות, אשמח לקבל מענה כדי להבין יותר. כל אלה כמובן אחרי שהשתמשתי כמה ימים בסידור מבואר של עבודת השם. משפטים שלא הבנתי: 1. כי שברי בך מלכי 2. כי עמך הסליחה למען תורא 3. שחנו עד למאוד 4. טבור אגן הסהר נא אל יחסר המזג 5. החבל אוינו 6. ענה מעננו 7. עשה למען ועידך 8. נגעי לבבי הבר (תחינה ליום רביעי) 9. ואל תבישנו משברנו הטוב שאלות: א. מה ההבדל גם בתורה כשכתוב אדני ו-יהוה? ב. מה המשמעות הכללית של המזמור "אנשי אמונה אבדו"? ג. מי הגה ובנה את הסליחות? ד. התחושה אחרי תפילה בכוונה היא שאנחנו בני האדם בעצם כלום, אלוקים הוא הכל. בסופו של דבר הדבר היחיד שבטוח הוא המוות. אם כך מדוע שלא נבלה את חיינו בטומאות וחטאים, נשחרר עצמינו מהכבלים וכך לפחות ניהנה מהזמן שלנו פה? ה. האם יש סרטון שאפשר ללמוד ממנו איך לומר שלוש עשרה מידות בטעמים? אני מתפלל יחיד שפיגל
תשובה: לגבי פירוש הסליחות   אני נמצא במקום בו אין לי סדר סליחות לפני, ועל כן אני לא יודע באיזה הקשר הביטויים נאמרו ומה משמעותם. נסו למצוא פיתרון אחר. א. יש שמות שונים לריבונו של עולם, וכל שם מותאים לאופי ההתגלות. שם הוי"ה הוא בכיר השמות, המבטא את העובדה שהקב"ה הוא המהווה את כל העולמות. שם אדנות הוא אחד השמות הבאים לידי ביטוי. ב. משמעות הכותרת היא שלא נותרו עוד אנשים רבים שהם ישרים ואמינים וצדיקים, ובשל כך באים בתחינה ובבקשה לאפשרות תשובה והתחדשות. ג. הסליחות התגבשו במשך דורות רבים. אנחנו מוצאים כבר בתנ"ך סוג של סליחות   למשל בדברי נחמיה כשהוא מתפלל אל ריבונו של עולם, ובמשך הזמן הצטברו פיוטים רבים. ד. מה שאתם מתארים כתחושה לאחר התפילה היא רק אחת התחושות. יש גם אחרות. כגון: אנחנו בני אדם המסוגלים לשבח את ריבונו של עולם, להודות לו, לכוון את הרצון שלנו מול הרצון שלו, ולהתפלל תוך כדי פעולה למען עולם טוב יותר ומתוקן יותר   האם זה לא מעצים את תחושת החיים? ה. אני לא בקיא בסרטונים השונים הקיימים.
שאלה: כשרות בחו"ל: האם מותר לאכול ביצה קשה בבית מלון בחו"ל? שנה טובה
תשובה: אסור
שאלה: מזוזה בחדר חדש ללא משקוף: לך רב יקר, עשינו שיפוצים בבית שלי ובנינו חדר חדש שיקיים חדר שינה בשבילי, בחדר אין עדיין משקוף ומזוזה. אני יכול לישון להיות בחדר עד שישימו משקוף ומזוזה או שלא? אם אין לי משקוף אז זה ר שאני יהיה בחדר ללא מזוזה?
תשובה: וברכת ד  שים מזוזה קודם עשיית המשקוף, וכשיעשו משקוף במקום תוריד את המזוזה ותשים שוב (אם זה יהיה מידי לא תברך שוב). כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: ציצית וכניסה לבית השימוש: :) רציתי לדעת ומחילה מראש על השפה מה עושים כשמתפנים, האם מורידים את הציצית בכל פעם שנכנסים לבית השימוש? אני מדבר על חולצת ציצית, אך אשמח לדעת גם על הציצית היותר נהוגה. ומה לגבי שרשרת עם שמות קודש, אני לא חושב שראוי להיכנס עם שמות כאלו לבית השימוש אך זה כן מציק להוריד ולשים כל פעם האם אולי לשים מתחת לחולצה אפשרי, ובכלל האם מותר? לגבי תפילה בציבור, אני מעט חרד מהדבר, אבל מאוד רוצה להתחיל להתפלל במניין בעזרת השם, האם אני יכול להיכנס לבית הכנסת לאחר שכבר קראתי בביתי לבד תפילת מנחה-ערבית- או שחרית, ולראות את הלך העניינים? והאם עלי לומר אמנים במקרה כזה? שאלה נוספת: ראיתי למכירה המון שופרות, אך מפלסטיק אם אינני טועה, האם הדבר כשר? האם יש מצווה לתקוע בשופר לכל יהודי? האם מותר? אשמח לתשובות, רבה רבה מעומק הלב.
תשובה: וברכת ד  אין צורך להוריד את הציצית, אלא א"כ היא כטלית מלמעלה, אבל מתחת לחולצה אין צורך להוריד. שרשרת שיש בה שמות אין להכנס עמה לבית הכסא. אפשר להכנס לבית הכנסת ללמוד את סדר התפילה, וצריך לענות אמן וברוך הוא וברוך שמו. אין חובה לתקוע אלא לשמוע קול שופר. ועל כן תהדר להיות בבית כנסת כדאי שתשמע את השופר של הצבור. יהי רצון שבזכות קול שופר נזכה להתקרב לקב"ה באמת. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: הלכות חג: האם מותר להנמיך או להגביר חום בכיריים חשמליות לבישול בחג. וחג שמח
תשובה: וברכת ד  להגביר אפשר להנמיך אי אפשר. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: חכמים משנים: ידוע שניתן כח לחכמים.ובאמת חכמים שינו דברים וגזרו גזרות ולא דומה יהודי מקראי ליהודי של בית שני. כתבת בעבר שההנחה שלנו כי בלי מידות טובות הם לא היו מצליחים בכך.ומכאן יש לסמוך על ח. התשובה הזו קשה כיוון שהקושיה על היהדות שהשתנתה בגלל חכמים חזקה, ואז ניתן לטעון שכל הרוצה לשנות ישנה אם יש לו השפעה כמו של חכמים ורק לח היה כח לשנות ולכן הצליחו. והטענה שהיו בעלי מידות אינה נראית למי שרוצה לחקור בשכלו. ואני מכיר אנשים שמודעים לשינויים של ח ולפירושים שלהם ולכן אינם מקימים כי זו ספקולציה של חכמים, ולא דומה דבריהם לציווי התורה. ושוב איך נדע שהם ממשיכי תורת ה. וסליחה על האריכות
תשובה: אני לא בטוח שהבנתי את השאלה. אנסה לענות לפי מה שהבנתי, ואם לא כוונתי טוב   אנא עזרו לי לדייק יותר: הלכה נפסקה כחכמים שפסקו הלכה בשל העובדה שעם ישראל קיבל על עצמו את סמכותם של החכמים האלה, ולא של אחרים. הרב קוק זצ"ל הסביר פעמים רבות כי ביסודו של דבר   ההלכה נקבעת לאור הסכמת האומה, וקבל האומה את פוסקי ההלכה. לאומה יש חושים בריאים. היא יודעת מי מחפש את דבר ד, ומבטא את הרצון לכוון את ההלכה במדויק, ומקור השינויים הוא דווקא בהתאמה היותר מדויקת לדבר ד, ומי מחפש לו אלטרנטיבות, והולך בדרכים עקלקלות. בין הדברים שיוצרים את ההכרה העצמית של האומה בחכמים מצויה גם התחושה שהם בעלי מידות מתוקנות, וגם דברים אחרים שמביאים את האומה להכריע אחרי מי היא הולכת. הם ממשיכי תורת ד  בשל העובדה שהקב"ה כתב בתורתו כי בית הדין וממשיכיו הם שיפרשו את דבר ד, והחכמים שבכל דור הם המוסמכים לעשות כן.
שאלה: טיסה לחו  ל: אני טס לאפריקה בתקופת החגים, כפי הנראה אין לי דרך להשיג ארבעת המינים לחג. לכן רציתי לדעת האם כדאי לקחת ארבעת המינים מהארץ, על אף שהם יתייבשו בוודאות או שמא יש פתרון יצירתי אחר.
תשובה: הפתרון לשימור ארבעת המינים - קירור. (התשובה התקבלה מהרב משה ספטר) רבני ורבניות בית הלל עונים לשו"ת גם בפייסבוק -
שאלה: ספיר: ספיר זאת אחת מאבני החושן. ולפי ח, היא גם האבן שממנה היו עשויים לוחות הברית. שאלתי היא, האם מותר לבן אדם להתקלח בזמן שהוא עונד שרשרת ספיר?
תשובה: בוודאי שהדבר מותר. העובדה שיצרו מזה תשמיש קודש אינה אומרת שכל אבן ספיר היא קדושה.
שאלה: אומן בראש השנה: בעלי מתכוון בעזרת ה לטוס לאומן ראש השנה הזה. אני מאד חוששת עקב המצב הביטחוני - מה גם ששמעתי שכמה אנשים ביטלו את הטיסה (גם נתנאל הכהן מתכנית הרדיו ) האם נכון שעקב המצב עדיף לא לצאת מהארץ?
תשובה: וברכת ד  עצם היציאה מהארץ היא בעיה הלכתית, אבל היו שהקלו אם אדם מרגיש צורך מיוחד להתקשר לצדיק מסויים. אולם כל זה הוא הידור ותוספת קדושה (לפי כל אדם ואדם), אבל בודאי שלא לפגוע באחרים. המסילת ישרים דן על החסיד האמיתי שהוא לא פוגע באחרים. אם בעקבות הנסיעה יהיה לך קשה נראה שאין לגרום לשני צער ודאגה בגלל הדורים ותוספת קדושה. כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: חדר כושר מעורב   צבא: לכבוד הרב וברכת ד. 1. לאחרונה עלו בי חששות לקראת הגיוס, שברובן עומדת השאלה: כיצד אוכל לשמור על חיים רוחניים ועל צביון דתי בתוך המסגרת הצבאית? שבתות, חגים וכיו"ב, תפילות וכל המשתמע מכך. אינני חרדי ועל כן איני מתגייס דרך שח"ר (שילוב חרדים). בנוסף אני לא בוגר ישיבה, אבל כן בחור שמקיים אורח חיים דתי ב"ה, שיעורי תורה יומיים, משתדל להתפלל 3 תפילות ביום וכד. אם כן, אשמח אם הרב יוכל להפנות אותי למקורות קריאה בנושא. 2. אני נמצא בעודף משקל. לאחרונה נאמר לי ע"י רופא שאני צריך להתחיל להתעמל, מכיוון שהתחלתי לסבול מכאבי גב וברכיים. אני אכן רוצה לקיים נפש בריאה בגוף בריא, אולם קשה לי מאוד להתמיד בפעילות גופנית שלא בחדר כושר, ואפרט: א. בשעות הבוקר אינני יכול לבצע פעילות משום שלעיתים הן תפוסות לדברים חשובים. ב. בשעות הצהריים חם נורא. ג. בסביבות שש וחצי, כשכבר מתחיל להיות נעים בחוץ, יש תפילת מנחה, ואז יש ערבית, ואז יש שיעור תורה שאני הולך אליו ב"ה. כל זה נגמר בערך בסביבות רבע לאחת עשרה בלילה, אני חוזר עייף מאוד וחסר מוטיבציה לצאת תשוש לפעילות גופנית בחוץ. ביררתי ואין בעיר שלי חד"כ לגברים בלבד, לצערי הרב. לכן שאלתי השניה היא האם מותר לי להירשם לחד"כ מעורב, ולהתאמן בו בלי נדר רק בשעות הצהרים (חם בחוץ, אבל בחד"כ נעים), ובדר"כ אין שם עומס של אנשים (ונשים בעיקר. זאת כפי הידוע לי). לרב ולסיחה על האורך ושנה טובה ומתוקה וכתיבה וחתימה לחיים טובים ול לנו ולכל עמו ישראל בע ה אמן ואמן! השואל
תשובה: האם אני רשאי לומר לך דבר מה עקרוני? פחדים אינם מובילים לשום מקום. פחד הוא דבר שקיים, וצריך להתחשב בו. אולם הפחד אינו יכול להיות מכתיב סדר החיים, ועולם ההתכוננות שלך. להפך, תן בעצמך אמון כי תוכל לעמוד באתגרים האלה, ותוכל להתמודד, ורבים רבים היו במצבים הרבה הרבה הרבה יותר קשים מהצבא בשעה שהם היו בגילך, וצלחו את תקופת החיים הזו, ואף התעצמו כתוצאה מכך. ההתייחסות שלך לימים המיוחדים שתעבור בצבא הם עצמם יהיו חלק מהיכולת להתמודד עם האתגרים. אחד הספרים המעניינים שיצאו לאור בנושאים אלה הוא הספר "החזית שבעורף". אמנם, הוא יצא כקובץ מאמרים המכוון לחיילים שהם אינם בעלי כושר קרבי, אולם הדברים הכתובים בו רלוונטיים מאוד לכל החיילים, וכדאי לקרוא אותו. לגבי חדר הכושר: בוודאי שאם יש חדר כושר נפרד   חובה ללכת אליו  אם הדבר הוא חיוני מסיבות רפואיות, ואתה יכול להתכנס בתוך עצמך, ולא להתעסק עם כל מה שמסביב   אפשר. בשעת הדחק. על הברכה, והרבה הצלחה בדרכך.